ประชากรของประเทศที่ไม่อยู่ในกลุ่มสหภาพยุโรป / เขตเศรษฐกิจยุโรป (EU/EEA) หมายถึง ประเทศนอกเหนือจากสมาชิกสหภาพยุโรป 27 ประเทศ ไอซ์แลนด์ ลิคเทนสไตน์และนอร์เวย์ ซึ่งลงทะเบียนเป็น นักเรียนเต็มเวลา ไว้กับ Garda Siochana จะได้รับอนุญาตให้ทำงาน part-time ในไอร์แลนด์ (สูงสุด 20 ชั่วโมงต่อสัปดาห์ และสามารถทำงานเต็มเวลาได้ในช่วงปิดเทอม) เพื่อเลี้ยงตัวเอง อ่านรายละเอียดเกี่ยวกับ สิทธิการทำงานของพนักงาน part-time ในไอร์แลนด์เพิ่มเติมได้ ที่นี่
หลักสูตรเต็มเวลาหมายถึงหลักสูตรที่มีระยะเวลาเรียนอย่างน้อย 1 ปี ปีการศึกษาหนึ่งจะมี 25 สัปดาห์ (แทนที่จะเป็น 52 สัปดาห์) ดังนั้นนักเรียนที่เรียนหลักสูตรระยะเวลา 25 สัปดาห์ จึงมีคุณสมบัติที่จะลงทะเบียนเป็นนักเรียนเต็มเวลาได้
เฉพาะนักเรียนที่ลงทะเบียนเรียนหลักสูตรเต็มเวลาในระยะเวลาอย่างน้อย 1 ปี ซึ่งจะได้รับคุณวุฒิที่ได้รับการรับรองโดยกระทรวงศึกษาและวิทยาศาสตร์ (Minister of Education and Science) เท่านั้น ที่จะได้รับอนุญาตให้ทำงานชั่วคราว (Casual Employment) สำหรับนักเรียนประเภทอื่นๆ จะไม่ได้รับอนุญาตให้ทำงาน
งานชั่วคราวหมายถึง งาน part-time ที่สามารถทำได้ไม่เกิน 20 ชั่วโมงต่อสัปดาห์ หรืองานเต็มเวลาในช่วงปิดเทอมปกติของโรงเรียน งานดังกล่าวจะต้องไม่รบกวนเวลาเรียนของนักเรียนเนื่องจากการไม่สามารถแสดงบันทึกการเข้าชั้นเรียนที่น่าพอใจจะส่งผลให้ใบอนุญาตทำงานของคุณไม่ได้รับการต่ออายุ
สิทธิในการทำงานชั่วคราวของคุณจะหมดไปเมื่อคุณเรียนจบหลักสูตร
ตราประทับในหนังสือเดินทางโดย GNIB บ่งชี้ว่าคุณจะได้รับอนุญาตให้ทำงานชั่วคราวได้หรือไม่
หากคุณมีข้อสงสัยเกี่ยวกับเรื่องนี้ คุณควรตรวจสอบกับ GNIB ก่อนที่คุณจะตอบรับงานใด
หากคุณฝ่าฝืนเงื่อนไขใดของวีซ่า กรณีของคุณจะต้องถูกนำมาพิจารณาอีกครั้งหนึ่ง และอาจถึงขั้นถูกขอให้ออกนอกประเทศ